ການໂຈມຕີຂອງອິສຣາແອລ ໄດ້ສັງຫານ ຢ່າງໜ້ອຍ 5 ຄົນ ໃນເຂດກາຊາ (ວີດີໂອ/ສະໄລດ໌)
ການໂຈມຕີຂອງອິສຣາແອລ ໃນມື້ນີ້ ແມ່ນມີຂຶ້ນນຶ່ງມື້ ຫຼັງຈາກນາຍົກລັດຖະມົນຕີ ເນທັນຢາຮູ ບອກໃຫ້ ປະຊາຊົນອິສຣາແອລ ຕຽມພ້ອມ ສຳຫລັບສົງຄາມ ທີ່ຈະດຳເນີນໄປ ຮອດເດືອນກັນຍາ.
ບັນດາເຈົ້າໜ້າທີ່ປາແລສໄຕນ໌ ກ່າວວ່າ ການໂຈມຕີຂອງອິສຣາ ແອລໃນເຊົ້າວັນຈັນມື້ນີ້ ໄດ້ສັງຫານປະຊາຊົນ 5 ຄົນໃນເຂດກາ ຊາ ໃນຂະນະທີ່ການສູ້ລົບກັນລະຫວ່າງສອງຝ່າຍດຳເນີນສືບຕໍ່ ໄປ ເປັນມື້ທີ 49 ກອງທັບອິສຣາແອລ ກ່າວວ່າ ຕົນໄດ້ທຳການໂຈມຕີທາງອາກາດ 16 ຄັ້ງໃນວັນຈັນມື້ນີ້ ຊຶ່ງເປົ້າໝາຍແມ່ນຮວມທັງໂບດສອງແຫ່ງ ໃນເຂດກາຊາ ການໂຈມຕີທາງອາກາດຄັ້ງຫລ້າສຸດນີ້ ມີຂຶ້ນນຶ່ງມື້ ຫລັງຈາກ ນາຍົກລັດຖະມົນຕີ Benjamin Netanyahu ໄດ້ບອກຊາວ ອິສຣາແອລໃຫ້ກະກຽມເພື່ອສົງຄາມທີ່ຈະດຳເນີນໄປຈົນຮອດເດືອນກັນຍາ ແລະເຕືອນປະຊາຊົນໃນເຂດກາຊາໃຫ້ພາກັນໜີອອກຈາກສະຖານທີ່ຕ່າງໆ ອັນເປັນບ່ອນທີ່ພວກ ກຸ່ມຫົວຮຸນແຮງຮາມັສ ປະຕິບັດງານຢູ່ນັ້ນ ທ່ານ Netanyahu ກ່າວວ່າ ບ່ອນໃດກໍຕາມ ທີ່ພວກຮາມັສນຳໃຊ້ນັ້ນ ຈະຕົກເປັນເປົ້າໝາຍຂອງກຳລັງຂອງອິສຣາແອລ ອິສຣາແອລໄດ້ແນເປົ້າໝາຍ ໃສ່ຄະນະນຳພາຂອງກຸ່ມຮາມັສອີກ ໃນວັນອາທິດວານນີ້ ໂດຍໄດ້ສັງຫານເຈົ້າໜ້າທີ່ການເງິນທີ່ສຳຄັນຄົນນຶ່ງ ທີ່ອິສຣາແອລກ່າວວ່າ ເປັນຜູ້ຮັບ ຜິດຊອບໃນ ກອງທັບອິສຣາແອລ ກ່າວວ່າ ການໂຈມຕີທາງອາກາດບັ້ນນຶ່ງໃສ່ລົດຄັນນຶ່ງ ໄດ້ສັງຫານ ນາຍ Mohammed al-Ghoul ທີ່ເມືອງກາຊາ  ພຽງບໍ່ເທົ່າໃດມື້ ຫຼັງຈາກການໂຈມຕີ ບັ້ນນຶ່ງ ໄດ້ສັງຫານຜູ້ບັນຊາການ 3 ຄົນຂອງກຸ່ມຮາມັສ ອິສຣາແອລ ບັນລະຍາຍນາຍ Ghoul ວ່າ  ທີ່ໄດ້ຊ່ອຍໂອນເງິນໄປສ້າງໂຄງລ່າງພື້ນຖານຂອງກຸ່ມກໍ່ການຮ້າຍໃນເຂດກາຊາ ຮວມທັງພວກອຸໂມງຕ່າງໆ ທີ່ໃຊ້ໂດຍພວກຫົວຮຸນແຮງຮາມັສ ເພື່ອລັກລອບເຂົ້າໄປທຳ ການໂຈມຕີໃນອິສຣາແອລ ພວກທີ່ເຫັນເຫດການ ກ່າວວ່າ ມີການພົບເຫັນເງິນດອລ ລ່າສະຫະລັດ ຢູ່ໃນລົດຂອງຜູ້ກ່ຽວ ທີ່ຖືກທຳລາຍນັ້ນ